text: Fanø dominerer den blå bog
  27 maj 2010 kl. 14.23
  Kraks Blå Bog kommer på gaden i ny udgave i morgen - Fanø dominerer landsdelen.
  Fanø kan åbenbart det dér med at fostre stjernefrø. I hvert fald dominerer den lille ø i den nyeste udgave af Kraks Blå Bog, der udkommer i morgen. Det er dog allerede nu muligt at se nyoptagne navne i den farverige bog på hjemmesiden for årbogen.
  Kraks Blå Bog er et af de mest citerede bøger i Danmark. Det er en decideret håndbog i de mennesker, der er noget - ikke bare ved musikken. I år kan landsdelen bryste sig af seks nye medlemmer i det eksklusive selskab; heraf er tre af dem fra Fanø.
  De seks personer, der er optager fra Syd- og Sønderjylland i år, er:
  Asger Christensen, gårdejer fra Jordrup, Leif Maibom, revydirektør fra Sønderborg, Charlotte Sahl Madsen, videnskabsminister fra Sydals, Johnny Madsen, musiker og kunstmaler fra Fanø, Henrik Styrup, entreprenør fra Fanø og Lars Skinnebach, digter fra Sønderho på Fanø.
  Kraks Blå Bog - Se resten af medlemmerne i Kraks Blå Bog her.
  